
Kad Lietuva praėjusius šimtmečius yra davusi ne tiktai sava- 
jai, bet ir artimųjų kaimynų istorijai, ne vieną žymų asmenį karo, po- 
litikos ir mokslo srityse, tai žino šiandien veik kiekvienas lietuvis. 
Žinome tų asmenų vardus, kartais prisimename jų nuopelnus ir net 
prideramai juos pagerbiame. Bet kad tuos pačius šimtmečius Lie- 
tuva davė žymių asmenų plastikos meno srityje, tai mažai kam iš 
mūsų aieina į galvą. Zalčio (Węžyk) — Jogailos karališkojo dvaro 
tapytojo, Stokos - Gucevičiaus — Vilniaus katedros bažnyčios statytojo, 
Smuglevičiaus — pirmojo Vilniaus Meno. Mokyklos tapybos profeso- 
riaus ir visos eilės kitų menininkų -plastikų vardus Lietuvoje mažai 
kas temini ir težino. O tie asmenys savo darbais yra nusipelnę ne 
mažesnės pagarbos, kaip anie karžygiai, politikai ir mokslininkai. 
Tiek anie, tiek ir šie turėtų būti Lietuvos praeities garbė, pažiba, 
jos dalyvavimo Europos kultūros gyvenime įrodymas. 


Tiesa, šiandieną mes dar negalime pasigirti žiną visus mūsų 
garbingos istorijos praeities kūrėjų vardus. Gal daug jų dar ir ne- 
žinome, bet mūsų kultūrinio gyvenimo nūdienė eiga rodo, kad vis 
dažniau ir, dažniau mes tų vardų ieškome, atrandame ir išgauname 
juos iš tos šimtmetinės užuomaršos. Tik tų vardų tarpe lyg ir ne- 
randame, nematome meno kūrėjų, išskyrus poetus bei rašytojus. At- 
rodo, kad jų mūsų praeityje visiškai nebūta, ar būta tokios menkos 
vertės, kad nė prisiminti jų lyg ir nenorima. Gali būti, kad jie ne- 
buvo „ištikimiausi savo tėvynės vaikai“, bet jau vienų tų faktų, kad 
jie yra kilę iš lietuvių, gimę Lietuvoje, čia praleidę savo kūdikystės 
dienas, čia įgavę meno pašaukimą, pradėję mokytis Vilniaus Meno 
Mokykloje, užtenka tam, kad juos atmintume ir gerbtume. 


Vardan to, kas čia pasakyta, norėtume priminti vieną tokį vardą- 
tapytojo Juozo Oleškevičiaus. Ne tik priminti bet ir įpinti mūsų 
praeities vainikan. Tuo labiau, kad tai padaryti ne taip sunku. Ne- 
norėtume sau pavyzdžiu imti lenkus, bet kai kuriais atžvilgiais ne pro 
šalį būtų ir iš jų pasimokyti. Ką davė Lenkijai Vitas Stvošas? Be 
Marijos vardo bažnyčios altoriaus Krokuvoje, altoriaus tarptautiniame 
gotikos stiliuje, kelių antkapių paminklų, rodos, daugiau nieko. O 
kiek laiko, triųso ir pastangų padėjo lenkų meno istorininkai atkariautį 


4 96 


Stvošo vardui iš vokiečių meno istorijos. Gal ir perdaug dirbtinai, 
bet vis delio atkariauta ne be pasipiktinimo vokiečių meno moksli- 
ninkų.  Tat kam ir mums lengva širdimi padovanoti Oleškevičiaus 
vardą lenkams ar rusams. Tuo labiau, kad pats Oleškevičius net 
anais laikais nesidrovėjo po savo tapytais kūriniais pasirašyti: „fecit 
Jozef Oleszkiewicz litwin“. Gal žodis „litwin“ jo buvo suprantamas 
taip, kaip kartą išsitarė Adomas Mickevičius: „Mano ypatingoji tė- 
vynė — Lietuva, o bendroji — Lenkija“, *) vis delto savo lietuviš- 
kumą, kaip toliau matysime, Oleškevičius įrodė pakankamai. 

Nors Oleškevičius tedavė tik porą kūrinių, primenančių mums 
Lietuvos praeitį, ir eilę anų laikų Lietuvos veikėjų portretų, bet savo 
kilme, tapybos studijavimu Vilniaus Meno Mokykloje, mistiška siela 
tampriai yra surištas su Lietuva. Neužmirškime, kad mistikai buvo 
Stoka - Gucevičius, Smuglevičius, Taujanskis. Galop, giliausias mis- 
tikas savo kūryboje buvo M. K. Ciurlionis. Jau. vien šiuo atžvilgiu 
Oleškevičiaus vardas turi būti daug artimesnis mums, negu su pa- 
garba minintiems jį svetimšaliams. 


* + * 

Juozas Oleškevičius, Jono (Antano) !) .sūnus, gimė 1777. m. 
Žemaičiuose, Šilavos parapijoje, neturtingų bajorų šeimoje. Jo tėvas 
buvo muzikas ir gyveno kurį laiką Radaškovičiuose, Minsko apskri- 
tyje?). Apie Juozo kūdikystės dienas, pradžios ir aukštesnį mokslą 
jokių žinių neturime. 1800. m.?) matome jį, 23 metų jaunikaitį, Vil- 
niaus universiteto tapybos katedros mokinių tarpe, studijuojantį ta- 
pybą pas prof. Smuglevičių 4. Taip pat nežinome, ar Juozas uni- 
versitete tapybą vieną testudijavo, ar kartu su ja ir kokį kitą. mok- 
slą, kaip, paprastai, tuo metu darydavo kai kurie Vilniaus universi- 
teto Meno Mokyklos mokiniai. 

Rastavieckis, vienintėlis Vilniaus Meno Mokyklos mokinių bi- 
ografas ir jų darbų aprašytojas, sako, kad Juozas, pasirinkęs gyve- 
nimo tikslu tapybą, su pasižymėjimu baigė šį mokslą Vilniaus uni- 
versiteto Meno Mokykloje ir, grafo Aleksandro Chodkevičiaus pa- 
dedamas, išvyko Drezdenan ir Paryžiun?). Kuo remdamasis Ras- 
tavieckis tvirtina, kad Oleškevičius tapybos mokslą Vilniuje baigė net 
su pasižymėjimu, nežinia. Bet jei Oleškevičius ir nebaigė tapybos 
mokslo Vilniaus universiteto Meno' Mokykloje, vis delto tapyboje 
buvo gana pasireiškęs, nes grafas Chodkevičius,' kurio lėšomis 
Oleškevičius išvyko užsienin, siuntė jį ten gerai pažinęs jo darbus 
ir pamatęs jo paveikslą: „Olimpas su visais dievais“, kurį iš auto- 
riaus įgijo už 600 dukatų 0), Be to, Oleškevičius tapybai buvo visas 
atsidavęs, nes, vykdamas studijuoti užsienin, norėjo papildyti tą, ko 
negalėjo jam pilnai duoti to meto Vilniaus Meno Mokykla; tam tu- 


*) J. Kallenbach. Adam Mickiewicz. Wyslanie III-cie. Lwėw — Warszawa 
— Krakėw. 1923. Tomas II, pusl. 321. 

rėjo būti pasirengęs, nes, remiantis oficiališkais dokumentais: „du 11 
vendėmiaire an 12“, kas reiškia 1803 m. spalių m. 3 d., matome 
Oleškevičių Paryžiaus Tapybos ir Skulptūros Akademijos mokinių 
tarpe"). O patekti Paryžiaus Akademijon, ypač svetimšaliams, buvo 
gana sunku; reikėjo ar didelius gabumus turėti, ar gerą protek- 
ciją. Ši pastaroji dažniausiai ir minima Akademijos bylose prie sve- 
timšalių mokinių: lenkų, rusų. ir kitų ?). Prie Oleškevičiaus pavardės 
tokios protekcijos nematome. Ir vargiai jis anais laikais galėjo ją 
turėti; Lietuva jau buvo prijungta prie Rusijos, ir Lietuvos diduo- 
menė jokių betarpiškų santykių su revoliucine Prancūzija nėturėjo, 
o Rusų Meno Akademija teduodavo rekomendacijas tik savo auk- 
lėtiniams, tuo metu gi minima Akademija savo stipendijatų Pary- 
žiun nebesiuntė, nes, jos nuomone, jie ten lengvai galėjo užsikrėsti 
prancūzų revoliucijos idėjomis 9. Tad, nėra ko abejoti, Oleškevi- 
čius Paryžiaus Akademijon pateko savo gabumų dėka. 

Ar Oleškevičius buvo Drezdene apsistojęs ilgesniam laikui 
tapybos studijuoti, ar, važiuodamas į Paryžių, šiaip sau sustojo, iš 
Rastavieckio 19) rašinio sunku spręsti, kitų gi šaltinių šiam klausi- 
mui atsakyti neturime. Taip pat negalime patikrinti Rastavieckio ir 
kitų !!) tvirtinimo, kad Paryžiaus Tapybos ir Skulptūros. Akademi- 
joje Oleškevičius mokėsi pas Davidą. Nors tai ne taip svarbu; 
žinant Davido įtaką ne.tiktai Paryžiaus Akademijai ir prancūzų bei 
kitų Europos šalių to laiko menui, kur Oleškevičius mokėsi, ten ar 
pas patį Davidą, ar pas kurį kitą profesorių, vistiek savo tapybos 
kūriniuose negalėjo apeiti: Davido meninių idealų, nes, kad ir ne 
betarpiškai, buvo išėjęs Davido mokyklą. Tuo labiau, kad pir- 
muosius „pratimus. šios. mokyklos idealų jis gavo iš pirmo. savo 
profesoriaus Smuglevičiaus, konkuravusio Romos Sv. Luko Akademi- 
joje pas prof. Mengsą su tuo pačiu Davidu! O kad Smuglevi- 
čius turėjo įtakos Oleškevičiaus kūrybos vystymuisi, liudija labai 
artimas tuo metu Oleškevičiui Andrzejovskis, apibūdindamas jų 
dviejų santykius šitaip: „„..tikro menininko mokslui ir žinioms 
įgyti, p. Mostovskienė rekomendavo jį Smuglevičiui, o šis maestro, 
nors truputį pavydo akimis žiūrėjo į daug žadančius jaunuolio ga- 
bumus, vis delto patarimų jam neatsakė; Oleškevičius mokėjo jais 
pasinaudoti, del to jį kai kurie pavadino Smuglevičiaus mokiniu“ 18) 


Kaip mums arčiau nežinomos Oleškevičiaus kūdikystės dienos, 
taip lygiai mažai teturime žinių ir apie jo buvimą Vilniaus univer- 
siteto Meno Mokykloje. Siek tiek daugiau turime žinių apibūdinti 
jo asmeniui ir tapybos gabumams Vilniaus Meno Mokyklos laiko- 
tarpyje. Jau minėtas A. Andrzejovskis, betarpiškas to meto Oleškevi- 
čiaus gyvenimo liudininkas, sako, kad jis „gimė su talentu ir vystėsi 
daugiausia pats iš savęs, 0 18 metų buvo jau tapytojas. Paskui savo 
gabumus vystė Prozorų šeimoje, kur turtingas rinkinys gražių pa- 

veikslų buvo jam pavyzdys. Bet tolimesniems jo gabumams vystytis dau- 
giausia padėjo p. Mostovskienė, viena iš pirmųjų to meto Lietuvos aukšto 
mokslo ir didelių gabumų aristokratė. Jos priežiūroje jaunas menininkas 
turėjo plačią dirvą tapyboje lavintis“14) ir, kaip jau minėta, p. Mostovs- 
kienė supažindino jį su Smuglevičium dar didesnei tobulybei pasiekti. 

Sis gražus, aukštas, gražaus kūno sudėjimo, juodbruvis su 
juodomis akimis, kuriose buvo daug saldumo ir gyvumo 55), „jau- 
nuolis gyveno Vilniuje iš paišybos pamokų, kurias duodavo turtin- 
gose šeimose, ir portretų, kurių daryti jis buvo kviečiamas net į 
Gardiną; už portretus jis gaudavo gerą atlyginimą. Generolas inspek- 
torius Muravjovas už savo žmonos portreto padirbimą užmokėjo 
Oleškevičiui 100 rublių 17, sumą tais laikais gana didelę. Bet 
Oleškevičius mėgo, matyti, plačiai gyventi, nes, kad ir turėjo žymių 
pajamų, visados buvo reikalingas pinigų !8). Andrzejovskio atsi- 
minimais, Oleškevičius „nuėjo tuo keliu, kurį jam nurodė atsida- 
vimas menui. Milžiniškais žingsniais žengė prie menininko garbės, 
užsitarnaudamas visų pagarbą. Bet, be tinkamo palydovo jaunystės 
metuose, Oleškevičius persiėmė to meto prancūzų laisvamanybe ir 
Stanislovo Augusto viešpatavimo papročių palaidumu. Jis težinojo 
tas bažnyčias, kuriose buvo žymių menininkų paveikslų arba kur 
susirinkdavo rinktinė visuomenė ir ne vieną gražų veidelį galėjo 
matyti. Pas jį, paprastai, rinkdavosi įvairūs libertinai „les ėsprits 
forts“: Bychoviecas Tomaševskis, Ceizikas, jaunasis: Niemčevskis, 
Lubošicas, Korvellis, Petrusevičius, Damelis, ir daug kitų. Jų pasi- 
kalbėjimai buvo tokie laisvi, kaip ir papročiai, o filosofijoje, atsiminti 
baisu, skaityta tik tai, kas prieš moralę ir.religinius papročius buvo 
rašoma. Oleškevičius ir jo draugai, skundžiasi toliau Andrzejovskis, 
juokėsi iš manęs, kad meldžiausi ir ėjau išpažinties“ 19). 

Kaip matome, Oleškevičius pilnai buvo patekęs XVIII šimtm. 
galo nereliginių palaidų papročių įtakon, nuo kurios jis Petrapilyje 
visiškai teatsipalaidavo ir net paskendo religiniame misticizme. 

Apie Oleškevičiaus gyvenimą Paryžiuje, be anų kelių oficiališkų 
datų, aukščiau minėtų, veik nieko nežinome. Kur kas daugiau yra 
žinių nušviesti jo asmeniui ir gyvenimui Petrapilio laikotarpyje. 

Bendras biografines Oleškevičiaus žinias duoda Andrzejovskis, 
Rastavieckis, vėliau tas žinias veik žodis žodin pakartojo Bielinskis **); 
tas pačias žinias randame ir kai kuriuose Iėnkų retrospektyvinių 
parodų kataloguose. Apie Oleškevičiaus mistiką rašė Adomas Mic- 
kevičius *), Odyniecas 22), Pr. Rawita-Gavronskis?3). Jo asmens ir 
gyvenimo charakteringus bruožus gana plačiai nušviečia Morav- 
skis2*), Przeclavskis*??). Dėja, prie visų tų žinių neturime daugiau 
ko pridėti. Tad belieka tik jas patikrinti, palyginti, suglausti į vieną 
vaizdą ir padaryti atatinkamas išvadas. 

Nežinome, ar Oleškevičius Paryžiaus Tapybos ir Skulptūros 
Akademiją baigė, ar tik kurį laiką joje tobulinosi. 1810 m. *9) ma- 
tome jį jau Petrapilyje apsigyvenusį. Nors iš Paryžiaus jis turėjo 

išvykti daug anksčiau, nes tik sugrįžęs iš Paryžiaus Oleškevičius 
tebuvo pakviestas Tučinan (Voluinėje). vaivados Valevskio porieto 
daryti; čia susipažino jis su gražia brunete Karolina Andrzejovskaite 
ir ją vedė *7), o Rastavieckio žiniomis, kurį laiką, prieš atvykdamas 
Petrapilin, gyveno Voluinėje ?8). 

Kadangi Oleškevičius apsigyveno didžiosios Rusijos didžiau- 
siame kultūros ir meno centre — Petrapilyje, o ne Varšuvoje ar 
Vilniuje, tai galime spėti, kad jis jautėsi nemenku menininku—tapy- 
toju, kuriam nei Lietuvoje nei Lenkijoje nebuvo ko veikti. Jei 
Andrzejovskis savo atsiminimuose neklysta, kad „Oleškevičius turėjo 
užtikrintą po Smuglevičiaus profesūrą Vilniaus universiteto Meno 
mokykloje“ 29) — patikrinti šiai Andrzejovskio nuomonei jokių kitų 
šaltinių neradome —tai galime spėti, kad Oleškevičių Petrapilin nu- 
vijo užgauta ambicija, negavus jam minimos profesūros. O jei ir 
nebuvo taip, kaip ką tik spėjame, tai vis delto Oleškevičiaus išvy- 
kimui Petrapilin, matyti, buvo daug didesnė priežastis, negu „iš savo 
amato duonos ieškoti“. Lietuvos, Gudijos ir Voluinės aristokratija 
tuo metu patenkinamai dar galėjo aprūpinti Oleškevičių įvairiais užsa- 
kymais, tuo labiau, kad visi jį laikė dideliu menininku. Kad Oleške- 
vičius anais laikais buvo ne visiškai paprastas menininkas, liudija 
gana greitas jo iškilimas tarp kitų Petrapilio menininkų; jau 1812 m. 
Petrapilio Meno Akademija suteikė jam, kaipo istoriniam „tapytojui ir 
portretistui“, akademiko vardą už jo paveikslą: „BnarogkTrenbHoe 
npuspenie y nonesenie Ea BenuvecTBa 0 GkaKsix»“ 30), kuris ir šią 
dieną tebėra Petrapilio Meno Akademijos Muzejuje. Sis, ne kiekvie- 
nam menininkui pasiekiamas, garbingas vardas davė galimybės Oleš- 
kevičiui dalyvauti Petrapilio Meno Akademijos rengiamose parodose3!) 
ir aprūpino jį įvairiais užsakymais, ypač portretų srityje. Petrapilio 
Meno Akademijos rengiamos parodos tą gerai patvirtina: 1813 m. 
Oleškevičius dalyvauja su savo veikalu, kuris Akademijos oficiališkoje 
atskaitoje3?) pavadintas: „JMGnemaTH4eckiA noprpeT» PocynapsiHų 
HmnepaTopH4ubi EnusaseTbi AnekcbeBHbi. BL cefi KapTHHĖ npencTaB- 
neHa 6naroTBOpKTenBHKHLUa, conpoBosnaeMas Penurieio, LlenpocTeio“ 
ir trimis iš natūros darytais portretais; 1814 m. — su keturiais savo 
paveikslais: 1) Maldaujanti Kristų išgydyti jos dukterį Chananietė, 
2) Kunigaikščio Gorčakovo portretas, 3) Kunigaikščio Kutuzovo por- 
tretas ir 4) Ponios Chitrovienės portretas?3). 

Kad turėtume pilnesnį Oleškevičiaus tapybinio uevro vaizdą, 
paduodame tuos vardus jo kūrinių, kuriuos mums pavyko surankioti 
iš įvairių šaltinių. 


Rastavieckis3') teikia sąrašą šių Oleškevičiaus kūrinių: 


1. Kopija iš Rafaėlio—„Przemienienie Panskie“, kurią Oleš- 
kevičius padarė savo geradariui grafui Chodkevičiui ir 
kuri 1824 m. buvo parduota iš varžytinių už 60 auksinų 
kunigų Pranciškonų bažnyčiai Varšuvoje3?). 

„ Sio paveikslo apačioje yra šitoks užrašas lenkų kalba: 
„Sį paveikslą iš Rafaėlio kopijavo Paryžiuje Juozas Oleš- 
kevičius, lietuvis, priklauso jis gr. Chodkevičiaus paveik- 
slų rinkiniui“ 39), 


. Kopija iš Davido — „Achilesas verkia Patroklo lavono“, 


87 X69 colių. 

Apačioje užrašas: „Alexandro Comiti Chodkie- 
wicz Maecenati optimo D. D. D. Joseph Oleszkiewicz 
faciebat Anno 1807“. 

Rastavieckio metu šis paveikslas buvo Zacharevi- 
čiaus rinkiniuose Varšuvoje““). 


? „Hetmono Katkevičiaus atsisveikinimas su savo jaunąja 


žmona kunigaikštyte Aloiza Ostrogskaite, išvykstant Kirch- 
golmo mūšin“. 

Sis didelis paveikslas 1908 —1910 m. buvo išsta- 
tytas Vilniaus universiteto salėje ?9). 


„ Petrapilio Sv. Stanislovo bažnyčios šoniniuose altoriuose 


yra šie Oleškevičiaus darbo paveikslai: „Sv. Panelė su 
Kristum“, „Nukryžiuotasis“ ir kaž kokio šventojo pa- 
veikslas. 


. „Šv. Panelės su Kristum“ paveikslą Oleškevičius dirbo 


kelis kartus; Rastavieckio metu jie buvo Petrapilyje pas 
Gasperą Želvietrą, Malevskius, Danilevičių ir Zienkavičių. 


i „Šv. Zofija“, buo pas Želvietrą. 
. „Medžioklė“, „ „ a k 
. Kunigaikščio Adomo, Jurgio sūnaus, Cartoryskio, Vilniaus 


universiteto kuratoriaus, naturalaus didumo portretas. Bu- 
vo jis Vilniaus Observatorijoje, dabar Rumiancevo Muzie- 
juje Maskvoje??). Portretas darytas 1810 m.49). 


„ Marijos Volovskaitės-Šimanovskienės, pianistės, portretas, 


darytas Petrapilyje. 


„ Generolo Olechorskio šeimos grupės portretas. Buvo jis 


pas Zienkovičių Petrapilyje. 


. Grafo Plioterio portretas, Žemaičiuose. 

„ Grafo Euriko Rzevuskio, lenkų rašytojo, portretas. 
' Gaspero Žalvietro, žaidžiančio su. šunim, portretas. 
. Ponios Jeroševičaitės - Goseimskienės portretas. 

. Ponios Kažuchauskienės portretas. 

21—25. 


Erazmo Tyšinskio ir jo žmonos bei vaikų, Emilijos ir 
Kazimiero - Aleksandro, paskui žymaus rašytojo, portretai, 
daryti Petrapilyje 1811—1815 m. 


„ Grafienės Karolinos Valevskaitės- Chodkevičienės port- 


„retas, kreida. 

Apačioje užrašas: „Charlotte Comptesse Chodkie- 
wicz nėe Walewska par J. Oleszkiewicz 1808“. 
Sis piešinys, kaipo Liudviko Michalovskio (Krokuvoje) 
nuosavybė, buvo išstatytas parodoje „Sztuka Polska od 
roku 1764—1886“+). | 
27. Kunigaikštienės Natalijos Trubeckienės (1776 — 1852), 
gimusios kunigaikštytės Mieščerskaitės, portretas. 


Jis buvo išstatytas Rusų portretų parodoje 1902 m. 
(Pycckaa nopTpeTHa3 4HBonKCs 32 150 nšTE (1700—1850). 
Šis portretas tos parodos kataloge šiaip aprašomas: 
„Jauna brunetė moteriškė sėdi pasisukusi į dešinę. Ji 
mėlyna suknele, kairiąja ranka pasirėmusi veidą. | kairę 
paveikslo pusę eina žalios draperijos. Fone peizažas. Por- 
tretas iki kelių. Ant stalo parašas: „Oleszkiewicz pin.“ 
Aukštumas 83/; verškų, platumas 73/4 verškų. Ta- 
pytas vario lentoje 2). 
28. Poručniko Reklevskio portretas 43) 
29. Grocholskio portretas *4). 
30. Adomo Mickevičiaus portretas, darytas 1829 m. 43), 
31. D-ro Stanislovo Moravskio portretas (did. 75!/, X 60 cm.), 
paskui Zigmanto Moravskio deponuotas Vilniaus univer- 
siteto Meno Skyriui 46). 
Be šių, kunigaikštis Nikolojus Michailovič savo leidinyje „Rusų 
portretas XVIII ir XIX šimtm.*7)“ paduoda šių Oleškevičiaus darbo 
portretų reprodukcijas: 


32. Mykolo, Feodoro sūnaus, Arendto. (LXXX, 156). 

33. Petro, Vasilijaus sūnaus, Miatlevo. (XXIV, 24). 

34. Praskorijos, Jokūbo dukters, Miatliovienės. (XXIII, 23). 
35. Vasilijaus, Aleksėjo sūnaus, Miatlevo. (XXII, 22). 


Tai yra visas, iki šiol mums žinomas, Oleškevičiaus -tapybos 
palikimas, kūryba iš 23 portretų ir iš 12 žanrinių, istorinių ir šventųjų 
paveikslų. Negalime pasakyti, kad tai viskas, ką Oleškevičius, kaipo 
tapytojas, yra sukūręs. Jei jo darbų Lenkijoje ir neatsiranda, tai ga- 
lime spėti, kad jų Rusijoje yra daug daugiau, negu mums jų duoda 
įvairūs spausdinti šaltiniai, o dar daugiau jų turėtų būti dabartinėje 
Ukrainoje. 


* Ž * 


Žinodami tiek daug Oleškevičiaus darbo kūrinių vardų, ką gi 
galime aplamai pasakyti apie jo kūrybą? Kuriuos jo kūrinius gali- 
me laikyti labiau, Kuriuos mažiau vykusiais? 

Į šiuos klausimus, dėja, veik nieko negalime atsakyti. „Mums 
asmeniškai matyti Oleškevičiaus kūrinių originalų neteko. Žinome 

tik geras vienspalves reprodukcijas - penkių jo darbo portretų, pa- 
duotų minėtame Nikolojaus Michailovičio leidinyje: „Rusų portretas 
XVIII-XIX šimtm.“. Jo žanrinių gi kūrinių neteko matyti nė repro- 
dukcijose. Literatūros šiam klausimui atsakyti bei reikalingoms iš- 
vadoms padaryti mažai dar teturime. Apie Oleškevičių, kaipo ta- 
pytoją, lenkų literatūroje mažai terandame davinių, o esamųjų dau 
gumas labai problematiški. Rastavieckis**) Oleškevičiaus tapybą 
apibūdina keliais sakiniais: „„... Oleškevičius portretų dirbo daug; 
jie yra panašūs, malonaus akiai kolorito, tačiau, paprastai, juose 
mažai gyvumo, išpildymo būdas manieriškas“. Jo kūrinius Vilniaus 
laikotarpio A. Andrzejovskis apibūdina taip pat tik portreto atžvilgiu: 
„Vyrų portretus darydavo su visu tikrumu ir teptuko tobulu malo- 
numu, 0 ponių portretus padarydavo stebėtinai gražius. Net gi 
negražios rasdavo panašumą ir grožį, kurio joms trūko. Todel 
ponios jo darbo portretus labai Mėgo ir noriai užsakydavo“ *?). Apie 
„Olimpo su visais dievais“ paveikslą jis toliau sako: „Sis didelis 
paveikslas kompozicijos turtingumu, piešinio puikumu, kolorito gy- 
vumu ir puikiausiu užbaigimu rodo savo kūrėjo aukštus gabumus 
ir menišką sielą“*0).  „Reginių daryti Oleškevičius. nemėgo, o pei- 
zažo tapybą laikė žemiausiu tapybiniu apsireiškimu“ *!). Kai Oleš- 
kevičius jau dirbo Petrapilyje, tai Przec/avsk/s jo tapybinės kūrybos 
privalumus, pasak J. Remerio 32), charakterizavo labai vykusiai: „Jo 
darbo portretai garsėjo geru panašumu ir tobulu užbaigimu. Sį 
pastarąjį žinovai kritikavo, prikišdami jam perdidelį pedantiškumą“. 
Bet, Przecislavskio nuomone, „Oleškevičiaus maniera atatiko jo 
vidujiniam ūpui, minkštam ir širdingam, svetimam bet kuriems 
kampuotumams. Visuose jo kūriniuose veido išraiška taip gyvai 
sugauta, jog išrodė spindinti. Visus kūrinius dirbo sąžiningai ir 
geriausiai pasisekdavo tie, kuriuos menininkas, grožio garbintojas ir jo 
gilus žinovas, darydavo su ypatingu pamėgimu —tie buvo tikri 
šedevrai“. Prie tų šedevrų Przecislavskis priskaito šiuos portre- 
tus: gr. Olgos Potockienės, gr. Eur. Rzevuskio, Marijos Simanov- 
skienės ir p. Gošcimskienės - Jaroševičaitės?*). Nedaugiau pasako 
ir rusų meno istorininkai. Jie, kalbėdami apie Oleškevičiaus būdo 
keistumus, jo manierą, keistą misticizmą, del jo kūrybos nesutinka. 
Taip, rimčiausias rusų meno istorininkas, baronas N. Vrangelis, savo 
straipsnyje: „Romantizmas tapyboje Aleksandro laikotarpį ir 1812 m. 
karas“ **), kalbėdamas apie lenko Orlovskio kūrybą, mini ir Oleške- 
vičių, Orlovskio draugą, ir sako, kad Oleškevičius „buvo geras 
žmogus, bet prastas menininkas“. Tas pats Vrangelis vieną Oleške- 
vičiaus darbo portretą išstatė. rinktinių rusų portretų parodoje 53). 
Kitas rusų meno istorininkas, Vereščaginas, sako, kad „Oleškevičius 
savo laiku buvo žinomas menininkas“ *9), bet jo, kaipo menininko, 
neapibūdina. : 

Tad, del visų išdėstytų priežasčių, nelengva tebus ir mums 
tarti vieną kitą žodį apie tapytoją Oleškevičių. 

Ką galima pasakyti apie Oleškevičiaus tapybinius kūrinius, te- 
pažįstant juos tik iš reprodukcijų, be to tik vieną jo tapybos sritį — 
portretą, jo istorinių gi temų, žanrinių ir religinių kūrinių nė tokioje 
formoje nežinant? Iš čia tik tiek tegalima spręsti, kiek reproduk- 
cija -pabrėžia piešinio kompozicijos ypatybes. Tiesa, jos yra gana 
svarbios meno ypatybės, tik, dėja, ne tapyboje, kur svarbesnis yra 
koloritas, faktūra. 

Ziūrint į -Oleškevičiaus darbo reprodukcijas, jų kompozicijos 
atžvilgiu galima patėmyti, kad jos yra labai vienodos; visiems por- 
tretuojamiems asmenims Oleškevičius duodavo vieną pozą; visi 
portretai buvo vaizduojami sėdinčios prie stalo figūros be apa- 
tinių kojų dalių, išskyrus kunigaikščio Adomą. Cartoryskio portre- 
tą, kur portretuojamas asmuo atvaizduotas stovinti naturalaus di- 
dumo figūra. Veik visiems portretams duodavo vienodus užpaka- 
linius fonus, dažniausia perspektyvinius: dalį peizažo matome pro 
atidarytą langą ar pro prieangį su dorikos kolonomis, kurių tarpe 
kabanti draperija. Tik kunigaikščio Adomo Cartoryskio portreto 
fone, taip pat su draperijomis, neprastai perduota apvalios salės su 
korintiniais pilastrais vidaus perspektyva. 

Piešinys veik visuose „tuose portretuose yra ryškus ir taisyk- 
lingas, o kartais net, kaip Cartoryskio portrete, stiprus. Labai pa- 
sireiškia piešinio taisyklingumas kartais su pamėgimu perdotose 
portreiuojamų asmenų rūbų deialėse. Piešinio atžvilgiu Oleškevi- 
čius kitoks ir negalėjo būti. Jo laikų mokykla iš savo mokinių 
visupirma reikalavo mokėti gerai piešti. 

Matyti, tuose Oleškevičiaus darbo portretuose buvo nemaža 
portretuojamų asmenų panašumo, nors ir ne be idealizavimo, kurio 
anais laikais primygtinai iš portreto buvo reikalaujama ir ką liudija 
Andrzejovskis, apibūdindamas Oleškevičiaus darbo ponių portretus. 
Nemažos vertės jie turi ir ano laikotarpio būklei bei kostiumui 
pažinti. | 

Kadangi Oleškevičiaus portretų piešinys, kompozicija ir iš viso 
portreto charakteris gana vienodi, tai, matyti, vienodas buvo - ir jų 
koloritas. Bet spręsti apie jį tik iš Rastavieckio kelių posakių *7) 
bei barono Vrangelio kunigaikštienės Natalijos Trubeckienės portre- 
to aprašymo *8) nesiimame, o jokių spėliojimų čia būti negali. Tad, 
tais keliais posakiais ir apibūdinimais ir baigiame kalbėti apie Oleš- 
kevičių menininką-tapytoją, neturėdami visiškos galimybės tarti vieną 
kitą žodį apie jo menišką vystymąsi. :Stebėtina, kad nė J. S. Kra- 
ševskio žymiausiame Vilniaus Meno Mokyklos mokinių piešinių rin- 
kinyje *9) nerandame nė vieno Oleškevičiaus piešinio. Jo tapybiniai 
nė vienoje retrospektyvinėje parodoje nebuvo surinkti. 

Iš priežasties to nepilno Oleškevičiaus, kaipo menininko - ta- 
pytojo, apibūdinimo gali kilti klausimas: jei Oleškevičiaus tapybinę 
kūrybą ir lenkų ir rusų meno istorininkai taip mažai temini ir savo 

darbuose nepaveda jam daugiau vietos, tai gal neverta nė mums 
ties juo plačiau apsistoti ir gailėtis, kad negalime nuodugniai pa- 
žinti jo kūrybos? Tuo labiau, kad lenkai visus „Vilniaus Meno 
Mokyklos mokinius, ar jie kilę iš paprastų lietuvių ar Lietuvos ba- 
įorų, savinasi savo meno istorijai. 

Į šiuos abejojimus atsakyti nesunku. Oleškevičius, kaipo pa- 
sireiškęs menininkas - tapytojas, visą laiką dirbo Petrapilyje, kur 
1830 m. spalių mėn. 5 d. pasimirė. Palaidotas vadinamuose Smo- 
lensko kapuose “9. Nors jis ir darydavo ten gyvenančių žymesnių 
lenkų portretus ir paveikslus, tačiau veik visi jie Petrapilyje ir pa- 
siliko, Lenkijon tepateko tik pora nežymių jo darbų. Rastavieckis, 
išvardijęs gana daug Oleškevičiaus kūrinių, neapibūdina jų meninės 
vertės vien tik „del to, kad jis meno istorijos srityje tebuvo tik 
patriotinių norų diletantas ir savo akimi gal nė vieno Oleškevi- 
čiaus kūrinio nematė, o naudojosi tik spausdintais šaltiniais ir pa- 
žystamų suteiktomis žiniomis. Kad taip ištikrųjų buvo, rodo visas 
Rastavieckio veikalo rašymo būdas. Be to, lenkai iki šiol neturi 
dar parašę meno, ypač tapybos, pilnos istorijos. O kai imsis ją 
rašyti, tai klausimas, ar nepaves jam, kad ir ne pirmos eilės, vis 
delto svarbią vietą. 

Kad Oleškevičius nesusirišo tampresniais ryšiais su rusų meno 
istorija, tai čia kaltas tas laikotarpis, kuriame jam teko mokytis 
tapybos ir dirbti.  Oleškevičius buvo išėjęs klasikinę Davido mo- 
kyklą, o kai jis pradėjo savarankiškai kurti, tai jau ir į Rusijos 
meno gyvenimą, ypač po 1812 m. karo laimėjimų, nors ir per 
uždaras Petrapilio Meno Akademijos duris, skverbėsi ne tik gryži- 
mo prie baroko ir realizmo idėjos, bet dar kairesnis ramantizmas *!). 
Peršokti tą viską ir tapti romantiku savo kūryboje, aišku, Oleške- 
vičius negalėjo. Taip pat jis, mistikas ir pranašas naujos tautų 
ateities, negalėjo garbinti savo tautos engėjų. Gal ir mėgino jis 
taikytis prie tų naujų dvelkimų, ką iš dalies mums rodo Arendto 
portreto fone debesuotas dangus, bet tai dar ne viskas, ką duodavo 
romantikai. Tad jaunajai kartai savo kūryba jis nedarė jokio 
įspūdžio, o senoji karta, drauge su jo darbo portretais, negalėjo su- * 
laikyti naujų meno srovių. Todel jis ir pasiliko šalyje rusų meno 
istorijos, ir nenuostabu, kad mūsų dienų rusų portretinės tapybos 
istorininkas  Gollerbachas mano, Oleškevičius dirbęs XVIII šimt- 
metyje *2). 

Jei mes ilgiau apsistosim ties Oleškevičiumi menininku-tapy- 
toju, tai vien del to, kad, mūsų nuomone, Vilniaus Meno „Mokykla ir 
jos mokiniai daug tampresnius ryšius turi su Lietuva, negu su kuria 
kita mūsų kaimyne tauta. Be to, mes dar nerašome Lietuvos 
meno istorijos, o teberenkame jai tik medžiagą ir tik ateityje šie 
klausimai tebus galimi gerai ištirti, teigiamai ar neigiamai atsakyti. 


* 2 * 

Apie tapytoją Oleškevičių, kaip matėme, lenkų 'ir rusų meno 
istorininkai mažai tekalba. Kur kas daugiau juos domina jo asmuo 
"ir pasakojimai apie jo gyvenimą. 

Koks gi žmogus, asmuo buvo Oleškevičius? 

Šį klausimą turėjome pastatyti prieš kalbėdami apie jo kūrybą, 
nes menininko asmuo kūryboje atspindi kur kas aiškiau, negu įvai- 
riuose ilgiausiuose teoretininkų ir istorininkų išvadžiojimuose. Dėja, 
tuo. atžvilgiu Oleškevičius buvo išimtis. Kai susidomėta jo asmeniu 
Petrapilyje, tai jis jau buvo daugiau mistikas, negu tapytojas, „... dau- 
giau žinomas, kaipo masonas“, pasak Vereščagino 93). 


„-.. jest malarzem, 

Lecz go wlasciwiej nazywač gušlarzem, 
Bo dawno od farb i pędzla odwyknal, 
Biblię tylko i kabalę bada, 

I mėwią nawet, že z duchami gada“, 


sako apie jį tuo metu Adomas Mickevičius $*). Ir nuo to laiko 
Oleškevičiaus asmenimi labiau domisi literatūros istorininkai ir cha- 
rakterizuoja jį, kaipo filosofą mistiką, biblijos tyrinėtoją, pilną ima- 
ginacijų, vidudienį pagaunamą egzaltacijų, matantį nepaprastas vizijas 
ir skelbiantį tautoms ateitį Tąja savo nepaprasta individualybė 
Oleškevičius labai paveikė Adomą Mickevičių, su kuriuo buvo 
susidraugavęs. 

Nors ir per toli nukrypsime nuo savo tiesioginio uždavinio, 
bet kad Oleškevičiaus santykiuose su Mickevičium randame visą jo 
vidujinį pasaulį, tai ties juo apsistosime ilgiau. 

Apie Oleškevičiaus gyvenimą Petrapilyje Rastavieckis rašė, 
kad jis buvo labai religingas, teisus, saldus, duosnus biednuomenei 
ir kad Šventas Raštas jam buvo giliausias, mėgiamiausias galvojimų 
šaltinis 99). Tad, matyti, Oleškevičiuje nuo Vilniaus jaunystės laikų 
įvyko didelė permaina. Przecislavskis savo atsiminimuose taip 
charakterizuoja to meto Oleškevičiaus pasaulėžiūra: „Jo doktrina 
turėjo kaž ką bendra su Saint Martino mokslu, tačiau ji buvo sa- 
varankiška. Jis daug toliau nuėjo už iliuminatorių, -ypač kai ku- 
riuose išsišakojimuose, pavyzdžiuje, teorijose apie -žmogaus dvasios 
pašaukimą (I!'home esprit), apie kančių reikšmę (des patiments) ir 
kitose“ 69), 

Oleškevičiaus nuomone, žmonija jau įėjo į rudens laikotarpį 
ir turi iš anksto ruošti dvasios atsargą savo egzistencijos žiemai. 
Tikėjo jis į savo žodžio galybę ir mažai terašė, kalbėdavosi išim- 
tinai religijos ir moralės klausimais. Kur tik pasirodydavo, visų 
buvo apsupamas ir veik vienas pats tekalbėjo““.  Przecislavskio 
manymu Oleškevičius ir Mickevičių išgydė iš religinio diferentizmo 99). 

Pirmą savo susitikimą su Oleškevičium Mickevičius aprašė 
eilėse „Petrapilis“, o J. Kallenbachas apie šį susitikimą taip pasa- 


14 106 


koja: „nepilnų trijų mėnesių poeto buvimas Petrapilyje buvo eilė 
įdomių, svarbių ir vaisingų kūrybai įvykių. "Mickevičius atvažiavo 
antrą dieną po dideliojo Nevos potvynio. Reginys buvo baisus ir 
gražus, juoba originališkesnis, kad sekančią dieną po potvynio buvo 
stiprus šaltis. .Przeclavskis, vadžiojęs Mickevičių po tas vietas, kurios 
daugiausiai nuo potvynio nukentėjo, patemijo, kad šioji katastrofa buvo 
prieš kelias dienas iš anksto išpranašauta Oleškevičiaus, tapytojo ir 
mistiko 69), kuris dienos metu pasinerdavo į kažkokias nepaprastas 
vizijas, o slenkančius jo vaizduotėje vaizdus laikė realybe. Tikėjo, 
kad „knygų knyga“ viską pasakė, kas buvo, yra ir bus. Taip tvirtai 
tuo tikėjo, kad tolimiems metams iš pranašystės tekstų pranašavo 
ateinantį tautų likimą, o ypač savosios “9. Galima sau įsivaizduoti, 
sako J. Kallenbachas, kaip ši žinia sudomino poetą. Tuojau jis 
susipažino su Oleškevičium, o naujoji pažintis, kaip pats Mickevi- 
čiaus paskui liudijo, padarė žymią įtaką poetui?!) „Oleškevičius 
atskleidė ir užskleidė Mickevičiui eilę įspūdžių, išvežtų jo iš Rusi- 
jos, net pranašavo, kad jis bus „išrinktoji indauja“ "2. Kartą prie 
Odynieco jis pasakė Mickevičiui: „Tu dabar manai, kad tu labai 
protingas, ir kad nėra viršprotiškos šviesos. Bet tatai nekliudo, 
kaip Dievas nori, taip bus“. Gi atsigrežęs į Odyniecą tarė: „Jis 
ginasi nuo dvasios, kaip Jokūbas, bet tatai nepagelbės; jis yra „iš- 
rinktoji indauja“ ir anksčiau ar vėliau dovana jį pripildys ir iš jo 
liesis ant kitų“ “8. Toksai aplinkybių supuolimas, sako J. Kallen- 
bachas, negalėjo likti be įtakos Mickevičiui“ "*). Nesigilindami į tą 
įtaka, pacituosime čia tik ištraukas iš dvejetos A. Mickevičiaus eilių, 
pašvęstų Oleškevičiui. 

Savo eilėse „Petrapilis““ Mickevičius taip piešia pirmą savo 
susitikimą su Oleškevičium: 


Po prawej stronie juž pustej ulicy 

Stat drugi cztowiek — nie byt to podrėžny; 
Zdat się byė dawnym mieszkafhcem sitolicy: 
Bo rozdawając migdzy lud jalmužny, 
Každego z biednych po imieniu wital, 
Tamtych o žony, tych o dzieci pytai. 
Odprawi! wszystkich, wspart się na. granicie 
Brzežnych kanatow i wodzit oczyma 

Po šcianach gmachėw i po dworca szczycie, 
Lecz nie miat oczu owego pielgrzyma; 

1 wzrok wnet spuszczal, kiedy szedi zdaleka 
Biedny, žebrzący žoinierz lub kaleka. 
Wzniėst w niebo ręce, stai i dumat diugo — 
W twarzy miat wyraz niebieskiej rozpaczy. 
Patrzyt jak aniol, gdy niebios postugą 
Między czyscowe dusze zstąpič raczy 

I widzi cate w męczarniach narody, 

Czuje, co cierpią, mają cierpieč wieki — 
I przewiduje, jak jest kres daleki 

Tylu pokolen zbawienia: swobody. 

Opart się, placząc na kanatow brzegu; 
Lzy gorszkie biegty i zginęty w šniegu: 
Lecz Bėg je wszystkie zbierze i policzy, 
Za každą odda ocean stodyczy. 

Pėžno juž byto, oni dwaj zostali, 

Oba samotni i chociaž odlegli, 

Nakoniec jeden drugiego postrzegli 

I diugo siebie nawzajem zwažali. 
Pierszwy/ postąpit cztowiek Zz prawej strony: 
„Bracie, rzekt, widzę, žeš tu zostawiony 
Sam jeden, smutny, cudzoziemiec može, 
Co ci potrzeba, rozkaž w Imie Bože; 
Chrzešcianinem jestem i Polakiem, 
Witam cię krzyža i pogoni znakiem...“ 
Pielgrzym zbyt swemi -'myšlami zajęty, 
Otrząsnąl giową i uciekt z wybrzeža; 
Ale nazajutrz, gdy myšli swych męty 
Zwolna rozjašnia i pamigč odšwieža, 
Nieraz žatuje owego natręta. 

Ješli go spotka, pozna go, zatrzyma; 
Choč rysėw jego twarzy nie pamieta, 
Lecz w glosie jego i w 'stowach coš bylo 
Znanego uszom i duszy pielgrzyma — 
Može się o nim pielgrzymowi šnito. 


Kitose savo eilėse, „Oleszkiewicz“, Mickevičius taip vaizduoja 
Oleškevičiaus mistiką ir josios veikimą į autorių: 


Stamtąd, na dole, ujrzeli zdaleka 

Nad brzegiem wody z latarką cztowieka: 
Nie szpieg, bo tylko šledzii czegoš w wodžzie, 
Ani przewožnik: krėž plywa po lodzie? 
Nie jest rybakiem, bo nic nie miaž w ręku 
Oprėcz latarki i papierėw pęku. 

Wyciagnąt powrėz, ktėry w wodę zwisal, 
Wyciagnąt, węzty zliczyt i zapisai; 

Zdawal się mierzyč, jak woda glęboka. 
Odblask latarki, odbity od lodu, 

Oblewa jego księgi tajemnicze 

I pochylone nad šwiecą oblicze 

Zėtie, jak oblok nad stohcem zachodu; 

Oblicze pigkne, szlachetne, surowe. 

Okiem tak pilnie w swej księdze czytai, 
Ze stysząc obcych kroki i rozmowę 

Tuž po nad sobą, kto są, nie zapytal, 

I tylko z ręki lekkiego skinienia 

Widac, že prosi, wymaga milczenia. 

Coš tak dziwnego bylo w reki ruchu, 

Ze choč podrėžni tuž nad nim stangli, 
Patrząc i szepcąc i šmiejąc się w duchu, 
Umikkli wszyscy, przerwač mu nie šmieli. 
Jeden w twarz 0 i poznal i Krykagi: 
To onl. + 8 r + 
Malarz tymczasem wstal, pisma swe zložyt 
I rzekt, jak gdyby rozmawiając Zz sobą: 
„Kto jutra dožyt, wielkich cudėw dožyt. 
„Będzie to drugą, nie ostatnią probą; 
„Pan wstrąsnie szczeble assurskiego tronu, 
„Pan wstrzęsnie grunty miasta Babilonu, 
„Lecz trzecia widzieč, Panie! nie daj czasu! 
Nikt nie rozumiat, co ta mowa znaczy; 
Jedni zdumieni, drudzy rozšmieszeni, 
Wszyscy krzyknęli: nasz gušlarz dziwaczy, 


I biegt terasem (sako apie save Mickevičius): nie widziai 
[cztowieka, 

Tylko latarkę jego zdala zoczyl. 

Jak btędna gwiazda šwieci zdaleka. 

Chociaž w malarza nie zajrzat oblicze, 

Choč nie dostyszat, co o nim mėwili, 

Ale džwiek glosu, stowa tajemnicze 

Tak nim wstrząsnęly! — Przypomniat po chwili, 

Že glos ten slyszai, i biegt, co miat mocy.. 


Na placu Iežai wielki stos kamieni, 

Na jednym glazie malarza spostrzega: 
Stat nieruchomy pošrėd nocnych cieni. 
Glowa odkryta, odstonione barki, 

A prawa ręka wzniesiona do gėry, 

I widač byto z kierunku latarki, 

Že patrzy! w dworca cesarskiego mury. 

I w murach jedno okno w samym rogu 
Blyszczalo šwiattem; to šwiatto on badal, 
Szepta! ku niebu, jak modlac się Bogu, 
Potem gtos podniėst i sam Zz sobą gadal. 

„Ty nie špisz, carze! Noc juž wkoto glucha, 
„Spią juž dworzanie — a ty nie špisz, carze; 
„Jeszcze Bėg laskaw postai na cię ducha, 
„On cię w przeczuciach ostrzega o karze. 
„Lecz car chce zasnąč, gwaltem oczy zmruža, 
„Zašnie gięboko. —. Dawniej ilež razy 

„Byt ostrzegany od aniota strėža, 

„Mocniej, dobitniej, sennemi obrazy. 

„— On tak zly nie byt, dawniej byt cztowiekiem; 
„Powoli wreszcie zszedt až na tyrana. 

„Anioly panskie uszty, a on z wiekiem 

„Coraz to glębiej wpadatl w moc szatana. 
„Ostatnią radę, to przeczucie ciche 

„Wybije Zz glowy jak marzenie liche; 
„Nazajutrz w dumę wzbiją go pochlebce 
„Wyžej i wyžej, až go szatan zdepce... 

„— Ci w niskich domkach nikczemni poddani, 
„Naprzėd za niego będą ukarani; 

„Bo piorun w martwe gdy bije žywioty, 
„Zaczyna Zz wierzchu, od gėry i wiežy: 

„Lecz miedzy ludžmi, napržėd bije w doty, 

„I najmniej winnych najpierwiej uderzy... 

„— Usnęeli w pjanstwie, w swarach lub w roskoszy ; 
„Zbudzą się jutro — biedne czaszki trupie! 
„Spijcie spokojnie, jak zwierzęta gtupie, 

„Nim was gniew pansk jak myšliwiec sptoszy, 
„Tepiący wszystko, co w kniei spotyka, 

„Až dojdzie w koncu do Iegowisk dzika. 
„Styszę! — tam! — wichry — juž wytknęly giowy 
„Z polarnych lodėw, jak morskie straszydia; 
„Juž sobie Zz chmury porobili skrzydta, 
„Wsiedli na falę, zdjęli jej okowy; 

„Styszę! — juž morska otchtan rozchelznana 
„Wierzga i gryzie lodowe wędzidta, 

„Juž mokrą szyję pod obtoki wzdyma; 

„Juž! — jescze jeden, jeden tancuch trzyma — 
„Wkrėtce rozkują; — styszę mtotėw kucie“... 
Rzekt i postrzegiszy, že ktoš stucha z boku, 
Zadmuchną! šwiecę i przepadt w pomroku. 
Blysną! i znikną!, jak nieszczęšč przeczucie, 
Ktėore uderzy w serce, niespodziane, 

I przejdzie straszne — lecz niezrozumiane,,. 


* * * 

Rusai, kaip matėme ką tik cituotose Adomo Mickevičiaus ei- 
lėse, į Oleškevičiaus misticizmą žiūrėjo kaip į „čudačestvo“ (keis- 
tenybę). Nors vėliau tie, kurie matė pirmosios rusų revoliucijos 
(1905 m.) šmėklą, kaip baronas. N. Vrangelis, V. Vereščaginas, 
neginčija, kad Oleškevičius buvo „visais atžvilgiais nepaprastas 
asmuo“ *5), žmogus su „tokiomis sielos ypatybėmis, del kurių jis 
įgijo bendrą meilę ir pagarbą, ir kurios vertė kitus užmiršti jo 
būdo keistumus“ 78); jis buvo originalas, ir artimo meilė, geraširdystė 
privedė jį prie ekscentrizmo ""). Kas žino, ką jie pasakytų šiandieną, 
kai Adomo Mickevičiaus eilėse atpasakotieji Oleškevičiaus pranaša- 
vimai veik išsipildė rusų antrosios revoliucijos metu. Vis delto 
savo posakiams patvirtinti ir baronas N. Vrangelis *8) ir V. Verešča- 
ginas "9. ima gana keistą Oleškevičiaus gyvenimo faktą, abudu 
kartoja jo „istoriją su katėmis“. 

„Katės, sako jie, pasiremdami O. Przeclavskio 8?) atsiminimais, 
buvo silpnoji Oleškevičiaus pusė. Etatinių jis jų turėjo dvylika ir 
nemažai ne etatinių. Jam primesdavo ką tik gimusius kačiukus, 
o jis juos priimdavo ir auklėdavo. Kai katės pasiekdavo tam tikro 
amžiaus, tai Oleškevičius jas atiduodavo miesto sargams budėto- 
jams, kurie tuo metu Petrapilyje sudarydavo policijos punktus. 
Budėtojams jis duodavo ir atatinkamą „pasogą“: už katę 10, už 
katiną 5 rublius. Paskui pats kates lankydavo, ar siųsdavo savo 
tarnaitę Fioklą sužinoti apie jo auklėtinių gyvenimą. Tuo būdu 
miesto sargai priprato laikyti kates. Petrapilio gyventojai matydavo 
jų veik kiekvienoje sargo būdelėje, bet mažai kam tebuvo žinoma 
to papročio kilmė. Kiekviena katė, vadinamoji etatinė, turėjo savo 
ir tėvo vardą, paimtą iš kurių nors gerai Oleškevičiui pažįstamų 
ponių ar ponų, kurią garbę tie pažįstami brangino. 

Tik vieną karią Oleškevičius teišėjo iš savo taikaus, nuolai- 
daus būdo ribų del sekančio įvykio. Užgavienių ir Velykų šven- 
tėms, XIX šimim. 20-ais metais, liaudies teatro balaganai buvo sta- 
tomi Petrapilyje didžiojo teatro aikštėje. Eidamas pro šalį tų ba- 
laganų, Oleškevičius išgirdo viename jų keistus, jo širdžiai artimus 
balsus. Kaž koks italas sudarė savo balagane kačių chorą. Dvi- 
dešimt: ar daugiau tų sutvėrimėlių, parinktais į diopozoną balsais, 
sūdarė kaž ką panašaus fortepijono balsui. Keturkojų muzikų 
uodegos buvo pakišios po klavišais, su įstatytomis į juos spilgutė- 
mis. Kai maestro judino tuos klavišus, "tai, spilgučių duriamos, 
katės viena po kitos balsiai dejavo, sudarydamos kaž ką panašaus 
į harmonišką ansamblį. Su pasibiaurėjimu Oleškevičius išklausė kon- 
certą ir tuojau nuvyko pas miesto viršininką grafą Miloradovičių 
įskysti šį barbarą, ir. kačių impresario tą pačią dieną buvo iš sosti- 
nės išsiųstas, 0 jo trupė atgavo laisvę. 

Dailininkas Aleksandras Orlovskis, vienas iš geriausių Oleške- 
vičiaus draugų, pašiepiamai nupiešė šį epizodą, ir piešinys to „žy- 
maus kačių koncerto“ išardė jų draugiškus santykius.  Oleškevi- 

čius. negalėjo užmiršti to Orlovskio iš jo pasityčiojimo ir daugiau 
su juo nesusitiko“. 

Be tos Orlovskio karikatūros Oleškevičiui, kurią mini pasako- 
damas šį įvykį baronas Vrangelis! ir kuri, jo nuomone, nežinia 
kur yra dingusi, V. Vereščaginas 82) paduoda kitą, to paties Orlov- 
skio pieštą karikaturą Oleškevičiui, kuri, N. Vereščagino nuomone, 
„gal ir yra ta pati“, kurią baronas N. Vrangelis laiko dingusia; čia 
Oleškevičius' atvaizduotas XVIII šimtm. kostiume su žiurstu, turtin- 
gai papuošiu masonų ženklais“. „Jo veide, sako V. Vereščaginas, 
matyti išgąsčio ir pasibiaurėjimo grimasa, lyg tai jis iš tikrųjų  gir- 
dėtų mylimų sutvėrimų dejavimus, o jo rankoje špaga, lyg tiems 
sutvėrimams ginti įduota“ 98), 


* > * 

Kaip bežiūrėtume į Oleškevičiaus misticizmą, vis delto jame 
turėjo būti ir kaž ką gilesnio, negu pašiepimo verta forma. Kitaip jis 
nebūtų sužavėjęs, kad ir jauno dar tuomet, Adomo Mickevičiaus ir 
padaręs įtakos jo tam tikro laikotarpio kūrybai. O to jo misticizmo 
vyriausias kaltininkas yra ne kas kitas, kaip Oleškevičiaus lietuviš- 
koji kilmė. Jei prisiminsime čia kitą lietuvį menininką, Laurą 
Stoka - Gucevičių, tai pamatysime, kad ir jis buvo palinkęs į misti- 
cizmą, ir jo biografas Podčašinskis 94) apibūdina šį misticizmą dau- 
giau komiškoje formoje, negu rimtoje. -Be to, ir Oleškevičiaus 
pirmas tapybos mokytojas, prof. Pranas Smuglevičius, taip pat buvo 
mistikas. Jei visi jie to savo misticizmo nebandė įkūnyti vaizduo- 
jamo meno formose, tai, gal, vien tik delto, kad jų laikų meno 
kryptis buvo labai tolima nuo to. O jei ir būtų jie bandę tą pada- 
ryti, tai jie būtų gavę dar didesnių „čudakų“ bei „dziwakų“ vardus. 
Ne kas kitas, gal, kaip misticizmo ieškojimas vertė Gucevičių, 
Smuglevičių, Oleškevičių būti masonais. Gi Oleškevičius maso- 
nerijoje buvo nužengęs gana toli. Jis buvo Petrapilio masonų 
ložės „Baltojo Aro“ „kalbėtojas“ (m6wca), Vilniaus masonų ložės 
„Gero Ganytojaus“ garbės narys ir toks pat narys Gardino masonų 
ložės „Žmonijos Draugų“ 88). Gal, M. K. Ciurlionis taip pat yra 
savo kūryboje, bent iš dalies, reiškėjas tų miglotų Gucevičiaus, 
Oleškevičiaus, Smuglevičiaus mistinių jutimų, ųž kuriuos, užmokėjo 
savo gyvybe. 


Tai yra nieku konkrečiu neparemtas spėliojimas. Bet gal tik 
spėliojimas šiandieną, kai mūsų praeities meno sritis taip dar mažai 
teištirta. Gal ateis kas nors ir atskleis tą praeitį dengiantį šydą, ir 
tai, kas mums šiandieną atrodo. keista, naivu, pasirodys visiškai 
aišku ir suprantama. Tegul Ciurlionies genius galėjo pralenkti 
šimtmečius, tegul jis laikomas išdava XX šimtmečio pradžios filo- 
sofinių galvojimų, „savo laiko kūdikiu“, bet už tai kiek daug iš 
mūsų žiūrėjo ir žiūri į jo kūrybą, kaip anais metais žiūrėta į Gu- 

cevičiaus, Oleškevičiaus misticizmą.'“: Apie Oleškevičių sakydavo: 
„žinomas menininkas ir daugiau žinomas masonas“. O Kaip dau- 
gelio buvo kalbama ir apie Ciurlionį?... 


Su tais, kurie drįsta pažvelgti toliau, negu mūsų akys mato, 
o Oleškevičius, Čiurlionis drįso taip padaryti, taip buvo, yra ir, turi 
būti, bus 


1926. V. 3. 

